诗词查询
征途逢浐水,忽似到秦川。借问朝天处,犹看落日边。
映沙晴漾漾,出涧夜溅溅。欲寄西归恨,微波不可传。
桂管三千里,征人一寸心。
自从登驿路,几见换乡音。
古树春阴薄,寒塘野水深。
渴行呼得酒,瓦碗不辞斟。
揽辔驰原隰,行行四牡骄。
风烟方入眼,雷雨忽连宵。
官事终期了,征途岂惮遥。
经旬怀笑语,嗟我亦何聊。
楚水萧萧多病身,强凭危槛送残春。高城自有陵兼谷,
流水那知越与秦?岸下藤萝阴作怪,桥边蛟蜃夜欺人。
琵琶洲远江村阔,回首征途泪满巾。
征途几迢递,客子倦西东。乘流如泛梗,逐吹似惊蓬。
飘飖万里外,辛苦百年中。异县心期阻,他乡风月同。
云归全岭暗,日落半江红。自然堪迸泪,非是泣途穷。
丈人八十身尤健,心似闲云恣舒卷。
故人邀作武林游,拿舟不道江湖远。
澄波万顷冲融间,尘埃洗尽光阴闲。
登临不倦谢太传,好与共寻窗外山。
梵刹琳宫绕飞阁,霭色岚光日参错。
遥岑并入眼中来,却爱清秋有摇落。
酒价在逐秋风高,一倒百壶诗正豪。
潮落潮生几人老,我独世累如鸿毛。
兴来即是烟波客,兴尽欲归归便得。
疏巾藜仗日相随,不许征途有南北。
天南天北屡经过,不独丈人清兴多。
欲棹小舟同一醉,手边朱墨奈忙何。
东窗未明尘梦苏,呼童结束登征途。落叶铺霜马蹄滑,
寒猿啸月人心孤。时逆帽檐风刮顶,旋呵鞭手冻粘须。
青云快活一未见,争得安闲钓五湖。
旅梦何时尽,征途望每赊。晚秋淮上水,新月楚人家。
猿啸空山近,鸿飞极浦斜。明朝南岸去,言折桂枝花。
洞房秀韵,结绮临春後。都压尽,名花柳。锦堂笼翡翠,璨枕同清昼。谁似得,佳时占断长欢偶。我昔闻名久。欲见成消瘦。寻不遇,空回首。征途难驻马,坐想冰姿秀。凭寄语,南归更趁酴醿酒。
草市欲黄昏,吾行恰到门。
仆夫思憩息,灯火喜温存。
一夜催花雨,数家临水村。
征途虽得句,默坐与谁论。
宦游同逆旅,侵晓逐征途。
空馆残灯小,长江落月孤。
邻鸡催去马,城拆起栖乌。
物色兼人事,匆匆岁欲徂。
看看又年别年华,多在征途少在家。
一种客怀清更苦,水村山磵见梅花。
征途不寐辄终夕,故里无书今几时。
离别因知双鬓改,饥寒解使寸心悲。
清晨洗月露,云色己如血。
似忧农亩枯,敢叹征途热。
濒湖十万月,旦旦望霓切。
龙骨夹岸鸣,尽暮不暇歇。
只今牛犁地,已作龟兆裂。
平湖三十里,湍漭几尽竭。
矧一线渠,而不经涸辙。
天阍高莫叫,岁事渐无说,
如予方怀章,何以救余孑。
回首望尧云,凭风哀涕雪。
岘山南郭外,送别每登临。沙岸江村近,松门山寺深。
一言予有赠,三峡尔将寻。祖席宜城酒,征途云梦林。
蹉跎游子意,眷恋故人心。去矣勿淹滞,巴东猿夜吟。
黄尘扑扑倦征途,忽雨能来快洗苏。
旱接夏秋才得此,一身宁敢叹沾濡。
秋深霜露繁,高原榆柳希
征途戒舟车,鸿雁天边归。
徘徊歧路旁,薄寒吹我衣。
悠悠自世路,幽独那可违。¤
英英桥门彦,声动翰墨常
已就冲天翼,如何复低翔。
兹辰首征途,言寻八桂乡。
远士望模式,会府钦才良。
莫以琼树姿,怨彼霜霰妨。
委顺要达识,沮挫知坚刚。
改序逢清和,飞花点行装。
登涉山川异,经从道路长。
听猿过南岳,采芷沿三湘。
应怀古骚人,搦笔为篇章。
行藏义在需,通塞时靡常。
大器且自惜,晚成亦何伤。
蓬瀛几仙伴,伫子归班行。
山壮马力短,马行石齿中。十步九举辔,回环失西东。
溪水变为雨,悬崖阴濛濛。客衣飘飖秋,葛花零落风。
白日舍我没,征途忽然穷。
泽国鱼龙气,征途冰雪文。
悲歌过燕赵,一吊望诸君。